sagorsarker/bangla-wikipedia huggingface dataset:
টিকেন্দ্রজিৎ

টিকেন্দ্রজিৎ সিং ("২৯ ডিসেম্বর ১৮৫৬ - ১৩ আগস্ট ১৮৯১") তিনি স্বাধীন মণিপুর রাজপরিবারের রাজকুমার ছিলেন। তিনি বীর টিকেন্দ্রজিৎ তথা কৈরেং বলে পরিচিত। তিনি মণিপুরী সেনাবাহিনীর কমান্ডার ছিলেন। তিনি ১৮৯১ সালের মণিপুর 'মহল-বিপ্লব'-এর হাল ধরেছিলেন। এই বিপ্লবের পরিণতিতে ব্রিটিশ আর মণিপুরীদের মাঝে যুদ্ধের সূচনা হয়।
১৮৮৬ সালে মহারাজা চন্দ্রপ্রকাশের মৃত্যুর পর তার পুত্র সুরচন্দ্র সিংহ তার উত্তরাধিকার গ্রহণ করেন। সিংহাসনে বসা নতুন রাজার মুকুটে হস্তক্ষেপ করার জন্য আগের মতো এইবারও সিংহাসনে বসার ক্ষমতা রাখা কোনো কুমারের দ্বারা অভিসন্ধি করা হল। প্রথম তিনটি প্রচেষ্টা দমন করার পরে ১৮৯০ সালে পুনরায় চতুর্থ বারের জন্য রাজার দুই ভাই টিকেন্দ্রজিৎ ও কুলচন্দ্র কর্তৃক রাজমহল আক্রমণ করা হয়, উপায় না দেখে সুরচন্দ্র সিংহ সিংহাসন ত্যাগ করতে বাধ্য হন এবং সিংহাসন ছেড়ে শিলচরে পলায়ন করেন।
রাজার ছোট ভাই কুলচন্দ্র সিংহ পরবর্তী রাজা হয়ে পিতৃব্য টিকেন্দ্রজিৎকে মণিপুরী সৈন্যবাহিনীর সেনাপতি পদ প্রদান করেন। দায়িত্বের প্রতি শ্রদ্ধাশীল টিকেন্দ্রজিৎ মণিপুরী সৈন্যের এক সবল বাহিনী তৈরী করেন। এইজন্য মাঝে একবার পুনরায় সিংহাসন অধিকারের আশায় সুরচন্দ্র সিংহ দূরের থেকে ইংরেজদের সহায়তা ভিক্ষা করেন।
ইংরেজগণ যুবরাজ কুলচন্দ্র সিংহকে রাজা হিসাবে পুনরায় মান্যতা প্রদান ও টিকেন্দ্রজিৎকে পরিবারকেন্দ্রিক বিসম্বাদের মূল দোষী হিসাবে শাস্তি প্রদানের জন্য মণিপুরে ইংরেজ সৈন্যবাহিনী প্রেরণ করে। ১৮৯১ সালের ২১ ফেব্রুয়ারি তারিখে ভারতের ব্রিটিশ প্রধান লর্ড লেন্সডাউন যুবরাজ কুলচন্দ্র সিংহকে রাজা করতে ও টিকেন্দ্রজিৎকে করায়ত্ব করতে অসমের মুখ্য আয়ুক্ত জে. ডব্লিউ কুইণ্টনকে আদেশ দেন। কুইন্টন ১৮৯১ সালের ২২ মার্চ তারিখে সঙ্গে ৪০০ সৈন্য নিয়ে মণিপুর অভিমুখে যাত্রা করেন।তারা টিকেন্দ্রজিৎকে ব্রিটিশ প্রধানের আদেশ অনুসারে করায়ত্ব করতে সমর্পন করার জন্য রাজা কুলচন্দ্র সিংহকে আবেদন করেন। পরিণতিতে দুইপক্ষের মধ্যে যুদ্ধ হয় এবং এই যুদ্ধে কুইণ্টন সহ পাঁচ ব্রিটিশ কর্মচারীর মৃত্যু হয়।
১৮৯১ সালের ৩১ মার্চ তারিখে ব্রিটিশ সরকার মেজর জেনেরেল এইসের তত্বাবধানে কোহিমা থেকে এবং কর্ণেল আর. এস. এফের তত্বাবধানে শিলচর থেকে তথা ব্রিগেডিয়ারের তত্বাবধানে তমুর থেকে সৈন্যবাহিনীর তিনটি দল মণিপুরের বিরুদ্ধে প্রেরণ করেন। এই যুদ্ধে টিকেন্দ্রজিৎ মণিপুরী সৈন্যদের নেতৃত্ব দিয়েছিলেন। ১৮৯১ সালের ২৭ এপ্রিলের দিন ব্রিটিশ সৈন্য কংলা প্যালেস অধিগ্রহণ করতে সক্ষম হয়। অবশেষে ব্রিটিশ সৈন্য মণিপুরী সৈন্যদলকে পরাস্ত করে তথা সুরচন্দ্রকে দ্বিতীয়বারের জন্য সিংহাসনে বসাতে সক্ষম হয় এবং ২৩ মে তারিখে টিকেন্দ্রজিৎকে কারারুদ্ধ করে।
সুফিয়া রহমান

সুফিয়া রহমান বাংলাদেশ সরকারের সাবেক স্বাস্থ্য ও পরিবার কল্যাণ উপদেষ্টা। তিনি ২০০৬-২০০৭ সালে রাষ্ট্রপতি ইয়াজউদ্দিন আহম্মেদের তত্ত্বাবধায়ক সরকারে দায়িত্ব পালন করেছিলেন। তিনি ইউরো-বাংলা হার্ট হাসপাতাল লিমিটেডের একজন পরামর্শক এবং প্রধান উপদেষ্টা।
ফখরুদ্দীন আহমদের মন্ত্রিসভা

ডঃ ফখরুদ্দীন আহমদ ১১ জানুয়ারী ২০০৭ সালে বাংলাদেশের তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেছিলেন এবং সরকার গঠনের জন্য ১৩ জন উপদেষ্টা সাথে নিয়েছিলেন।
নিশিকান্ত রায়চৌধুরী

নিশিকান্ত রায়চৌধুরী (২৪ মার্চ ১৯০৯ — ২০ মে ১৯৭৩) ছিলেন একজন বাঙালি কবি। 
কবির জন্ম ১৯০৯ খ্রিষ্টাব্দের ২৪ শে মার্চ তারিখে তার মামার বাড়ি বেঙ্গল প্রেসিডেন্সির অধুনা বাংলাদেশের বরিশাল জেলার উজিরপুর গ্রামে। পিতা বিজয়শঙ্কর রায়চৌধুরী ছিলেন আইনজীবী এবং মাতা সৌদামিনী দেবী। তাঁদের পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বসিরহাট মহকুমার শিবহাটি গ্রামে। নিশিকান্তের জীবনের প্রথম পর্ব কাটে শান্তিনিকেতনে, দ্বিতীয় পর্ব পন্ডিচেরিতে শ্রীঅরবিন্দের আশ্রমে।
কবি শিক্ষা লাভ করেন প্রথমে সিউড়ির বেণীমাধব ইনস্টিটিউশন এবং শান্তিনিকেতনের কলাভবনে কবিগুরু রবীন্দ্রনাথ ঠাকুরের সান্নিধ্যে। রবীন্দ্রনাথ তাঁকে "চাঁদকবি" বলে ডাকতেন। তার দাদা কবি সুধাকান্ত রায়চৌধুরী ছিলেন রবীন্দ্রনাথের সচিব। অবনীন্দ্রনাথ ঠাকুর এবং নন্দলাল বসুর কাছে আর্ট শিক্ষা লাভ করেন। অবনীন্দ্রনাথ তাকে বলতেন ‘মাই আর্টিস্ট’। অকৃতদার নিশিকান্ত ১৯৩৪ খ্রিস্টাব্দে চলে আসেন পণ্ডিচেরির শ্রী অরবিন্দ আশ্রমে এবং সেখানে বাস করতে থাকেন।
শ্রীঅরবিন্দের আশ্রমের অধ্যাত্মসাধনার সাথে কাব্যসাধনা করতেন তিনি। ঋষি অরবিন্দ অত্যন্ত পছন্দ করতেন নিশিকান্ত ও তার কবিতা। অরবিন্দের ভাবনায় নিশিকান্ত ছিলেন তার "প্রেরণার ব্রহ্মপুত্র"। ১৯৩৯ খ্রিস্টাব্দে তার প্রথম কাব্যগ্রন্থ 'অলকানন্দা' প্রকাশিত হয়। সংস্কৃত শব্দ ব্যবহার, ধ্বনি-গাম্ভীর্য এবং চিত্রময়তা তার কাব্যের প্রধান বৈশিষ্ট্য।
তার উল্লেখযোগ্য কাব্যগ্রন্থগুলি হল -
তার কবিতা ইংরাজীতে অনূদিত হয়ে "ড্রিম ক্যাডেন্স" নামে প্রকাশিত হয়। শ্রীঅরবিন্দ নিজেও কয়েকটি কবিতা ইংরাজীতে অনুবাদ করেন।
কবি ১৯৭৩ খ্রিষ্টাব্দের ২০ শে মে মৃত্যুবরণ করেন।
এএসএম মতিউর রহমান

কর্মকর্তা এবং ফখরুদ্দীন আহমেদের নেতৃত্বাধীন তত্ত্বাবধায়ক সরকারের স্বাস্থ্য ও পরিবার কল্যাণ উপদেষ্টা।। তিনি বিশ্বের বিভিন্ন দেশের সেমিনারে উপস্থিত ছিলেন এবং বাংলাদেশের সাবেক স্বাস্থ্য, পানি উন্নয়ন ও ধর্ম মন্ত্রী ছিলেন।
এএসএম মতিউর রহমান ছিলেন একজন চিকিৎসক যিনি বাংলাদেশ সেনাবাহিনীর মেজর জেনারেল হিসাবে অবসর গ্রহণ করেন। তিনি ছিলেন ফখরুদ্দীন আহমেদের নেতৃত্বাধীন তত্ত্বাবধায়ক সরকারের স্বাস্থ্য ও পরিবার কল্যাণ উপদেষ্টা। তিনি জানুয়ারী ২০১৭ সালে অবসর গ্রহণ করেন। নর্থ সাউথ বিশ্ববিদ্যালয়ের খণ্ডকালীন অনুষদ ছিলেন।
ছোটন কিস্কু

ছোটন কিস্কু হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৬ সালে পশ্চিমবঙ্গ বিধানসভায় ফাঁসিদেওয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
লতিফুর রহমানের মন্ত্রিসভা

লতিফুর রহমান মন্ত্রিসভা ১৫ জুলাই ২০০১ থেকে ১০ অক্টোবর ২০০১ পর্যন্ত বাংলাদেশের তত্ত্বাবধায়ক সরকারের নেতৃত্ব দিয়েছিল।
আবদুল্লাহ ইবনে উম্মে মাকতুম

আবদুল্লাহ ইবনে উম্মে মাকতুম(রাদিঃ) () রাসুল(সঃ) এর একজন বিশিষ্ট অন্ধ সাহাবা-সহচর। তিনি খাইরুল কুরুনীর (শ্রেষ্ঠ তিন যুগ- সাহাবা যুগ, তাবেয়ী যুগ, তাবে তাবেয়ীন যুগ ) প্রথম সারির সদস্য। তিনি প্রথমদিকে ইসলাম গ্রহণকারীদের মধ্যে তিনি ছিলেন অন্যতম। তিনি কুরআনের হাফেজ ছিলেন একই সাথে বেলাল (রাদিঃ) সাথে সমন্বয়ে মসজিদে নববীর মুয়াজ্জিনের দায়িত্ব পালন করতেন। এমনকি মাঝে মাঝে রাসুল(সঃ) এর অনুপস্থিতিতে ইমামের দায়িত্বও পালন করেছেন। কোরআনের ৮০ তম সূরা আবাসার প্রথম আয়াত তাঁর সাথে সংঘবদ্ধ একটি ঘটনায় নাজিল বলে বিবেচিত হয়।
ইসলাম গ্রহণের পূর্বে তার নাম ছিলো হুসাইন। ইসলাম গ্রহণের পর মুহাম্মদ(সঃ) তার নাম পাল্টে রাখলেন আবদুল্লাহ। তিনি ছিলেন খাদিজা(রাদিঃ) আপন মামাতো মতান্তরে ফুফাতো ভাই ছিলেন। সেই হিসেবে তিনি রাসুল(সঃ) এর শ্যালক হন।
আবদুল্লাহ ইবনে উম্মে-মক্তুম(রাদিঃ) ইসলামের প্রথম গ্রহণকারীদের মধ্যে ছিলেন। মুহাম্মদ(সঃ) তাকে এবং মুসাব ইবনে উমাইর(রাদিঃ) কে হিজরত হওয়ার আগে বাসিন্দাদের কুরআন শিক্ষা দেওয়ার জন্য মদীনায় প্রেরণ করেছিলেন। তিনি এবং বিলাল ইবনে রাবাহ(রাদিঃ) মুহাম্মদ(সঃ) দ্বারা মদীনায় মুয়েজিন হিসাবে নির্বাচিত হয়েছিলেন। মুহাম্মদ(সঃ) যখন যুদ্ধে অংশ নেওয়ার জন্য মদীনা ত্যাগ করেছিলেন, তখন তাকে নামাজের ইমামতি করার দায়িত্ব দেওয়া হয়েছিল। তিনি মক্কা থেকে মদিনায় হিজরতকারীদের মধ্যে অন্যতম ছিলেন। কোন কোন বর্ণনায় তিনি মদিনায় হিজরত কারীদের মধ্যে দ্বিতীয়জন ছিলেন। উম্মে মাকতুম(রাদিঃ) ও মুসআব(রাদিঃ) একসঙ্গে মানুষের বাড়ি বাড়ি ঘুরতেন আর কোরআনের দাওয়াত এবং তালিমের কাজ করতেন।
অত্যন্ত নম্র-ভদ্র আচরণের এই সাহাবী ইসলাম গ্রহণের পরে নির্মম নির্যাতন-নিপীড়নের শিকার হতে হয়েছিল । তারপরেও ইসলাম থেকে বিচলিত হননি।
হাবিবুর রহমানের মন্ত্রিসভা

হাবিবুর রহমানের মন্ত্রিসভা ৩০ মার্চ ১৯৯৬ সাল থেকে ২৩ জুন ১৯৯৬ সাল পর্যন্ত বাংলাদেশের তত্ত্বাবধায়ক সরকারের নেতৃত্ব দিয়েছিল।
জোসেফ মুন্ডা

জোসেফ মুন্ডা হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সালে পশ্চিমবঙ্গ বিধানসভায় নাগরাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন।
শাহাবুদ্দিন আহমেদের মন্ত্রিসভা

শাহাবুদ্দিন আহমেদ মন্ত্রিসভা ৬ ডিসেম্বর ১৯৯০ সাল থেকে ২০ মার্চ ১৯৯১ সাল পর্যন্ত অন্তর্বর্তীকালীন সরকারের নেতৃত্ব দিয়েছিল।
ভূপেন্দ্রনাথ শেঠ

ভূপেন্দ্রনাথ শেঠ একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৮২, ১৯৯১ ও ২০০৬ সালে পশ্চিমবঙ্গ বিধানসভায় বনগাঁ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০০৬ সালের ২০ মে ৭২ বছর বয়সে হৃদযন্ত্রের ক্রিয়া বন্ধ হয়ে মৃত্যুবরণ করেন। তার পুত্র গোপাল শেঠ ২০০৯ সালে বনগাঁ বিধানসভা কেন্দ্রের বিধায়ক হিসেবে নির্বাচিত হয়েছিলেন।
গোপাল শেঠ

গোপাল শেঠ একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সালে পশ্চিমবঙ্গ বিধানসভায় বনগাঁ বিধানসভা কেন্দ্রের বিধায়ক হিসেবে নির্বাচিত হয়েছিলেন। তার বাবা ভূপেন্দ্রনাথ শেঠ তিনবার বনগাঁ বিধানসভা কেন্দ্রের বিধায়ক হিসেবে নির্বাচিত হয়েছিলেন।
এন্ড্রু বিরাজ

এন্ড্রু বিরাজ (জন্ম ১৯৮২) একজন বাংলাদেশী ফটো সাংবাদিক।
বিরাজ দক্ষিণ এশিয়ান ইনস্টিটিউট অফ ফটোগ্রাফি থেকে ফটোগ্রাফিতে ডিপ্লোমা এবং যুক্তরাজ্যের বল্টন বিশ্ববিদ্যালয় থেকে ফটোগ্রাফিতে বিএ করেছেন।২০১২ সালে প্রতিষ্ঠিত বাংলাদেশের কাউন্টার ফোটোগ্রাফি বিভাগের আজীবন সদস্য। তিনি ২০০৭ সাল থেকে পাঠশালায় ফটো জার্নালিজমের শিক্ষক এবং বাংলাদেশের অসংখ্য ফটোগ্রাফি প্রতিযোগিতার জুরি বোর্ডেও ছিলেন। বৈষম্য, দ্বন্দ্ব, স্থানীয়তা ও সংগ্রাম তার আগ্রহের মধ্যে রয়েছে। তার নিউজ-ভিত্তিক ফটোজর্নিজম দেশের ফটোগ্রাফি ল্যান্ডস্কেপে ইতিবাচক প্রভাব ফেলে।
তার কর্ম পের্পিগান-এ ভিসা পুর এল ইমেজ, কম্বোডিয়ায় অ্যাঙ্কর ফটো ফেস্টিভাল, মায়ানমারের ইয়াঙ্গন ফটো ফেস্টিভাল, ইরানের ইসলামিক ওয়ার্ল্ডের আন্তর্জাতিক ফটোগ্রাফি দ্বিবার্ষিকী, নুরর্ডলিচ ফটো ফেস্টিভাল সহ বিশ্বব্যাপী প্রদর্শনী এবং স্ক্রিনিংগুলিতে প্রদর্শিত হয়েছে। নেদারল্যান্ডস, জাপানের ফটোগ্রাফিক আর্টসের কিয়োসাতো যাদুঘর, ভেনিসের চার্চ অব সান্তা মারিয়া ডেলা পিটি, মালয়েশিয়ার জাতীয় আর্ট গ্যালারী এবং বাংলাদেশের ডিরেক্টরি গ্যালারী। 
তিনি ২০১১ সালে নিজের প্রথম বই ইনসাইট স্ব-প্রকাশ করেছিলেন কাউন্টার ফটো তার দ্বিতীয় বই বন্ডেড সেলাইস এবং স্ট্রাগল প্রকাশনী প্রকাশ করেছেন এপ্রিল ২০১৪-তে বাংলাদেশের গার্মেন্টস ইন্ডাস্ট্রিতে লাইফের সাক্ষ্য (বাংলা সংস্করণ) তিনি ২০০৮ সাল থেকে রয়টার্স এর সাথে কাজ করছেন।
ওহিদুল আলম

ওহিদুল আলম (১ জানুয়ারি, ১৯১১ – ২৪ জানুয়ারি, ১৯৯৮) ছিলেন একজন বাংলাদেশী লেখক, কবি, ইতিহাসবিদ, এবং সাংবাদিক।
আলমের জন্ম ১৯১১ সালের ১ জানুয়ারি ফতেয়াবাদ, হাটহাজারী উপজেলা, চট্টগ্রাম জেলা, পূর্ববঙ্গ, ব্রিটিশ ভারত এর ফটিয়াবাদে একটি রক্ষণশীল মুসলিম পরিবারে জন্মগ্রহণ করেন। তিনি অল্প বয়সে সংস্কৃতিতে আগ্রহ দেখিয়েছিলেন, তার ভাই মাহবুব-উল আলম এবং দিদারুল আলম কে নিয়ে একটি সংস্কৃতি সংগঠন গঠন করেছিলেন। আব্দুল কাদির, হবীবুল্লাহ বাহার চৌধুরী এবং কাজী নজরুল ইসলাম এর সাথে তার বাসায় গিয়ে তিনি আলাপচারিতা করতে সক্ষম হন। ১৯৩৬ সালে বি.এ. শেষ করে স্নাতক ডিগ্রী অর্জন করে। চট্টগ্রামে তার বিএড শেষ করেছেন।
আলম বেশ কয়েকটি জার্নাল এবং নিউজপেপারে লিখেছেন। তিনি পুরবি লিখেছিলেন, যা ছিল লোককলা ও সাহিত্যের একটি জার্নাল। তিনি ১৯৪৬ সালে কর্ণফুলির মাঝি প্রকাশ করেছিলেন। তিনি সত্যবার্তা সাপ্তাহিক এবং দৈনিক নয়া জামানায় কাজ করেছেন, দু'টিই চট্টগ্রামে অবস্থিত।পূর্ব পাকিস্তান ভিত্তিক দৈনিক পূর্ব পাকিস্তানের সম্পাদক, যার মালিক ছিলেন! আব্দুস সালাম , যিনি তার আত্মীয়ও ছিলেন। ১৯৭৪ সালে তিনি দেশকাল সাময়িকী সম্পাদনা শুরু করেন। পৃথীবির পথিক, তার জীবনী ১৯৭২ সালে প্রকাশিত হয়েছিল। ১৯৭৯ সালে তিনি কাব্যসমাগ্রহ প্রকাশ করেছিলেন তার কবিতা সংকলন। তার রচনাগুলি জসিম উদ্দিন মতো ছিল। ১৯৮৭ সালে বাংলা জীবনিকোস প্রকাশিত হয়েছিল। তিনি বেশ কয়েকটি শিশুদের বই লিখেছিলেন। তিনি ইসলামী বিষয়গুলিতে উল্লেখযোগ্যভাবে কুরআন জীবনদর্শন প্রকাশ করেছিলেন।
ওহিদুল ২৪ জানুয়ারি ১৯৯৮ সালে মৃত্যুবরণ করেন।
গাজী শাহাবুদ্দিন আহমেদ

গাজী শাহাবুদ্দিন আহমেদ (১৯৩৯ - ৯ জুন ২০১৭)) একজন বাংলাদেশী সাংবাদিক ছিলেন । তিনি ছিলেন সচিত্র সন্ধানির প্রতিষ্ঠাতা ও সম্পাদক। 
আহমেদ ছিলেন জমিদার ফজল গাজীর বংশধর, ভাওয়াল স্টেট (বর্তমানে এই পরিবারের নামানুসারে গাজীপুর নামকরণ করা হয় )বাংলার বারো-ভূঁইয়ের একজন । তিনি ছিলেন পুলিশ সুপার গাজী শামসুদ্দিন আহমেদ এবং একজন সমাজ সেবক গাজী রাফিয়া খাতুনের ১১ সন্তানের বড় ছেলে । ঢাকার নটর ডেম কলেজ এ অধ্যয়নকালে তিনি ১৯৫৬ সালে ১৭ বছর বয়সে সচিত্র সন্ধানী প্রকাশ ও সম্পাদনা করেন ।এটি ১৯৯৬সাল পর্যন্ত চলছিল। জাহানারা ইমাম এর যুদ্ধকালীন জার্নাল, একাত্তুরের দিনগুলো সহ উল্লেখযোগ্য রচনা প্রকাশ করেছিল ।
তিনি সন্ধানী প্রকাশনী এর প্রধান ছিলেন। 
আহমেদ ১৯৬৪ সালে বিথির সাথে বিবাহবন্ধনে আবদ্ধ হন । তাদের এক পুত্র, শুভ্র এবং এক মেয়ে, শারমিন।
এ কিউ এম জয়নুল আবেদীন

এ কিউ এম জয়নুল আবেদীন (১ মার্চ ১৯৩৬ - ৭ নভেম্বর ২০১৫) একজন বাংলাদেশী সাংবাদিক ছিলেন। তিনি দৈনিক শক্তি এবং দৈনিক ক্রিশানের প্রতিষ্ঠাতা, প্রকাশক এবং সম্পাদক ছিলেন । তিনি বাংলাদেশ সম্পাদক পরিষদ (বিসিই) প্রতিষ্ঠা করেছিলেন, [তথ্য প্রয়োজন] এবং বাংলাদেশ সংবাদপত্র পরিষদের সভাপতির দায়িত্ব পালন করেছিলেন। 
আবেদীন ১৯৮৯ সালে বাংলাদেশ সম্পাদক পরিষদের সাধারণ সম্পাদক ছিলেন। ১৯৮৯ সালের ২৯ শে জুন তাকে মানহানির মামলায় বাংলাদেশ পুলিশ তাকে আটক করে । তার গ্রেপ্তারের প্রতিবাদ বাংলাদেশের বিশিষ্ট সাংবাদিকরা করেছিলেন। তিনি ১৯৯০ থেকে ২০০৭ সাল পর্যন্ত বাংলাদেশ কাউন্সিল অফ এডিটরস এর সভাপতির দায়িত্ব পালন করেছিলেন ।
আবেদীন ৭ই নভেম্বর, ২০১৪ ঢাকার মিডওয়ে হাসপাতালে মারা যান। তাকে তার পারিবারিক কবরস্থানে গোপালগঞ্জ জেলার আড়পাড়া গ্রামে সমাধিস্থ করা হয়।
সৈয়দ আব্দুর রব

সৈয়দ আব্দুর রব (১৯০৩ – ২১ ডিসেম্বর ১৯৬৯) একজন বাঙালি সমাজ সেবক ও সাংবাদিক ছিলেন।
তিনি বঙ্গ প্রদেশের ১৯০৩ সালে ফরিদপুর জেলা গেরদা গ্রামে জন্মগ্রহণ করেছিলেন।
১৯২৮ সালে ফরিদপুর শহরে প্রতিষ্ঠিত করেন খাদেম-উল-ইনসান সমিতি গঠন করেন। সমিতির শাখা বাংলার কয়েকটি জেলায় প্রতিষ্ঠিত হয়েছিল।ভাল সমন্বয় ও যোগাযোগের জন্য সমিতির অফিস ১৯৩৩ সালে কলকাতায় স্থানান্তরিত হয় এবং এর পরে এর নামকরণ করা হয় কেন্দ্রীয় খাদেম-উল ইনসান সমিতি।
কেন্দ্রীয় খাদেম-উল-ইনসান সমিতির আদর্শ ও কর্মকাণ্ডের পক্ষে জনমত গঠনের জন্য তিনি প্রথমে মুয়াজ্জিন নামে একটি ত্রৈমাসিক এবং সার্ভেন্ট অফ হিউমেনিটি নামে একটি ইংরেজি ত্রৈমাসিক প্রতিষ্ঠা করেছিলেন।খাদেম-উল-আনসান সমিতির ব্যানারে বাংলার বিভিন্ন জেলায় প্রতিষ্ঠিত সমস্ত কেন্দ্র পরিদর্শন করতেন।
১৯৪৬সালের ১ ই আগস্ট গ্রেট কলকাতা দাঙ্গা শুরু হলে হিন্দু-মুসলিম সম্প্রীতি প্রতিষ্ঠার জন্য এবং মানবিকতা ও সত্যের ভিত্তিতে সামাজিক সংহতি জোরদার করার জন্য রবের মিশন ভেঙে যায়। তিনি শারীরিকভাবে আহত হয়েছিলেন, কলেজের রাস্তায় তার অফিস পুড়ে যায়। সমস্ত সম্পত্তি থেকে বঞ্চিত হওয়ার কারণে এবং সমস্ত বড় রাজনৈতিক দলের সাম্প্রদায়িক অবস্থানের কারণে হতাশ হয়ে সক্রিয় জীবন থেকে অবসর নিয়েছিলেন এবং ১৯৪৭-এর বিভক্তির পরে তার গ্রামের বাড়িতে ফিরে আসেন।
তার সামাজিক কাজে অবদানের স্বীকৃতি স্বরূপ, বাংলা সরকার তাকে তাদের মেজেস্টির রাজ্য ভিষেকের স্মরণে পরাজিত করার জন্য রাজা-সম্রাট পদক প্রদান করেছিলেন (তারিখ ১২মে ১৯৩৭)।
তিনি ২১ ডিসেম্বর ১৯৬৯ সালে মৃত্যুবরণ করেন।
জসিম সালাম

জসিম সালাম (জন্ম ১৯৭৮) একজন বাংলাদেশী ডকুমেন্টারি ফটোগ্রাফার এবং ফটো সাংবাদিক।
সালাম সাউথ এশিয়ান ইনস্টিটিউট ফটোগ্রাফি অফ মিডিয়া একাডেমি থেকে ফটোগ্রাফিতে স্নাতক ডিগ্রী অর্জন করেন। ফিলিপাইনের আটেনিও ডি ম্যানিলা বিশ্ববিদ্যালয়ের কোনরড অ্যাডেনোয়ার এশিয়ান সেন্টার ফর জার্নালিজমের (এসিএফজে) ওয়ার্ল্ড প্রেস ফটো স্কলারশিপ প্রোগ্রামের মাধ্যমে ভিজ্যুয়াল জার্নালিজমে পোস্ট গ্রাজুয়েশন ডিপ্লোমা করেছেন। তিনি নিয়মিত নতুন ফটোগ্রাফারদের জন্য কর্মশালা এবং সেমিনারগুলিতে ফটোগ্রাফির শিক্ষকতা, পরামর্শদাতা এবং বাংলাদেশের অসংখ্য ফটোগ্রাফি প্রতিযোগিতার জুরি বোর্ডেও ছিলেন। সামাজিক ফটো-ডকুমেন্টারি, প্রতিকৃতিগুলি তার আগ্রহের মধ্যে রয়েছে। তিনি ড্রিকনউইউএস এজেন্সি দিয়ে তার ফটোগ্রাফিক ক্যারিয়ার শুরু করেছিলেন। তিনি নিউজ এজেন্সি বাংলাদেশের ইংরেজি দৈনিক, ড্রিক পিকচার এজেন্সি, মেজরিটি ওয়ার্ল্ড, নূর ফটো এজেন্সি এবং কর্বিস ইমেজ কাজ করেছেন।
তার কাজ পের্পিগানানে ভিসা পোর এল ইমেজ, নিউইয়র্কের দ্য ফোটোভিল উৎসব, জার্মানির বার্লিন পার্লামেন্ট, টাউন হলের অডিটিরিয়াম, দ্য হেগ, নেদারল্যান্ডস, মাইসন ফ্যামিলিয়াল প্রো জুভেন্টিউট , জেনেভা, দ্য গেটি ইমেজস গ্যালারী, লন্ডন, ফ্রান্সের ফরাসী জোট ফাউন্ডেশন প্যারিসের গ্যালারী, সহ বিশ্বব্যাপী প্রদর্শনী এবং স্ক্রিনিংয়ে প্রদর্শিত হয়েছে।
পঙ্কজ বন্দ্যোপাধ্যায়

পঙ্কজ বন্দ্যোপাধ্যায় একজন ভারতীয় রাজনীতিবিদ ও মেরিন ইঞ্জিনিয়ার ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭২, ১৯৯৬ ও ২০০১ সালে পশ্চিমবঙ্গ বিধানসভায় টালিগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০০১ সাল থেকে ২০০৬ সাল পর্যন্ত পশ্চিমবঙ্গ বিধানসভার বিরোধী দলনেতা হিসেবে দায়িত্ব পালন করেছিলেন।
পঙ্কজ বন্দ্যোপাধ্যায় অপর্ণা বন্দ্যোপাধ্যায়ের সাথে বিবাহবন্ধনে আবদ্ধ হয়েছিলেন। তাদের একমাত্র কন্যার নাম প্রজ্ঞা বন্দ্যোপাধ্যায়।
পঙ্কজ বন্দ্যোপাধ্যায় ২০১৮ সালের ২৬ অক্টোবর ৭২ বছর বয়সে মৃত্যুবরণ করেন।
কল্যান্দি জমিদার বাড়ি

কল্যাণ্দি জমিদার বাড়ি বাংলাদেশ এর নোয়াখালী জেলার সেনবাগ উপজেলার মোহাম্মদপুর গ্রামে অবস্থিত এক ঐতিহাসিক জমিদার বাড়ি।
কল্যাণ্দি জমিদার বাড়িটি স্থানীয়দের কাছে রায় চৌধুরী জমিদার বাড়ি হিসেবেও বেশ পরিচিত। এই বাড়িটি দুই জমিদার মিলে প্রতিষ্ঠা করেছেন। জমিদার রামেন্দ্র রায় চৌধুরী ও জমিদার কাঙালি রায় চৌধুরী ১৮০০ শতকের দিকে এই জমিদার বাড়িটি প্রতিষ্ঠা করেন। তারা প্রজাদের কল্যাণে অনেক জনকল্যাণমূলক কাজ করে গেছেন। জমিদার রামেন্দ্র রায় চৌধুরী তার নামানুসারে নোয়াখালী জেলায় একটি ছাপাখানা প্রতিষ্ঠা করেছিলেন। তার এইরকম বিভিন্ন ধরনের সাহসী উদ্যোগের জন্য ব্রিটিশ সরকার তাকে রায় বাহাদুর উপাধিতে ভূষিত করেন। এই জমিদারদের অধীনে মোট ১৯টি তালুক ছিল। জমিদারী প্রথা বিলুপ্ত হলে জমিদার বংশের অনেকেই ভারতে চলে যান। এখনও জমিদার বংশের কয়েকজন এখানে বসবাস করতেছেন।
কোকিলপেয়ারি জমিদার বাড়ি

কোকিলপেয়ারি জমিদার বাড়ি বাংলাদেশ এর ঢাকা জেলার নবাবগঞ্জ উপজেলায় অবস্থিত এক ঐতিহাসিক জমিদার বাড়ি। ঢাকা জেলার নবাবগঞ্জের কলাকোপায় ইছামতি নদীর তীরে ঐতিহাসিক কোকিল পেয়ারী জমিদার বাড়ি (Kokil Peari Palace) অবস্থিত। প্রায় ২০০ বছর পূর্বে ১৮০০ শতকে চার একর জমিতে জমিদার ব্রজেন রায় এই বাড়িটি তৈরী করেন। ব্রজেন রায় নামের পাশাপাশি তিনি সুদর্শন রায় হিসাবেও সমান পরিচিত ছিলেন। নান্দ্যনিক বাগানে ঘেরা ইট, সুরকী ও রডের ব্যবহারে নির্মিত অপরূপ নির্মাণশৈলীর জমিদার বাড়িটিকে ‘ব্রজ নিকেতন’ নাম দেয়া হয়। কালক্রমে কোকিলপেয়ারী জমিদার বাড়ির মালিকানা প্রথমে একজন তেল ব্যবসাহী ও পরবর্তীতে একজন জজের কাছে চলে যায়। ফলে জমিদার বাড়ির ইতিহাসের সাথে ‘তেলিবাড়ি’ ও ‘জজবাড়ি’ নাম দুইটি যুক্ত হয়।
কোকিলপেয়ারী জমিদার বাড়ির ৫০০ গজের মধ্যে আছে বৌদ্ধ মন্দির, শ্রীলোকনাথ সাহা বাড়ি, কলাকোপা আনসার ক্যাম্প, উকিল বাড়ি, দাস বাড়ি, আদনান প্যালেস এবং ইছামতী নদী। আবার অনেকের মতে এই সবগুলো স্থাপনা কোকিলপেয়ারী জমিদার বাড়ির অংশ।
আনুমানিক ১৮০০ শতকে জমিদার ব্রজেন কুমার প্রায় ৪ একর জায়গার উপর এই জমিদার বাড়িটি প্রতিষ্ঠিত করেছেন। এই জমিদারের আরেক নাম হচ্ছে সুদর্শন রায়।
বর্তমানে এই ঐতিহাসিক জমিদারবাড়িটি শিক্ষক আবাসন হিসেবে ব্যবহৃত হচ্ছে।
অনুপম সেন (রাজনীতিবিদ)

অনুপম সেন একজন ভারতীয় চিকিৎসক ও রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭১, ১৯৭২, ১৯৯১ ও ১৯৯৬ সালে পশ্চিমবঙ্গ বিধানসভায় জলপাইগুড়ি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৫ সালের ৭ সেপ্টেম্বর ৮৯ বছর বয়সে মৃত্যুবরণ করেন।
সাঁতরাগাছি–আমতা শাখা রেলপথ

সাঁতরাগাছি–আমতা শাখা রেলপথটি দক্ষিণ পূর্ব রেল অঞ্চলের একটি অংশ, যার উপরে কলকাতা শহরতলির লোকাল ট্রেন হাওড়া থেকে আমতা পর্যন্ত চলাচল করে। এই রেলপথ প্রায় ৩৫ কিলোমিটার দীর্ঘ। সাঁতরাগাছি থেকে আমতা যেতে প্রায় এক ঘণ্টা সময় লাগে লোকাল ট্রেনে।
হাওড়া আমতা লাইট রেলের মালিকানা ছিল এবং পরিচালনার দায়িত্ব ছিল হাওড়া–আমতা লাইট রেলওয়ে সংস্থার (এজেন্টস: টিএ মার্টিন অ্যান্ড কো, কলকাতা) উপর। হাওড়া-আমতা হালকা রেলপথটি ১৯৭১ সালের ১ জানুয়ারী বন্ধ হয়ে যায়। এর পর ব্রডগেজ ট্র্যাকে রূপান্তরিত করা হয় এবং দক্ষিণ পূর্ব রেলওয়ের আমতা শাখার জন্য ব্যবহৃত হচ্ছে।
আনন্দ জেলা

আনন্দ জেলা পশ্চিম ভারতের গুজরাত রাজ্যের একটি প্রশাসনিক জেলা এবং এ জেলা চারোটার নামে বেশি পরিচিত। এটি ১৯৯৭ সালে খেদা জেলা থেকে বিভক্ত করে সৃষ্টি হয়। আনন্দ শহর এ জেলার সদরদপ্তর।
এর উত্তরে খেদা জেলা, পূর্বে ভাডোদাড়া জেলা, পশ্চিমে আহমেদাবাদ জেলা এবং দক্ষিণে খাম্ভাত উপসাগর দ্বারা বেষ্টিত। এ জেলার প্রধান শহরগুলি হল খাম্বাত, করমসাদ, তারাপুর, পেটলাদ এবং সোজিত্রা।
২০১১ সালের জনগণনা অনুসারে আনন্দ জেলার জনসংখ্যা হল ২,০৯,২৬ জন (মোট পুরুষ ১,০৮৮,২৫৩ এবং মোট মহিলা ১,০০২,০২৩), যা ম্যাসেডোনিয়া রাষ্ট্রের জনসংখ্যার সমান বা মার্কিন যুক্তরাষ্ট্রের নিউ মেক্সিকো রাজ্যের সমান। এটি আনন্দ জেলাকে ভারতে ২১৯তম জনবহুল জেলায় স্থান দিয়েছে (ভারতের মোট ৬৪০টি জেলার মধ্যে)। এ জেলাতে প্রতি বর্গকিলোমিটারে জনসংখ্যার ঘনত্ব ৭১১ জন (প্রতি বর্গমাইলে ১৮৪০ জন)। ২০০১-২০১১ এর দশকে এর জনসংখ্যা বৃদ্ধির হার ছিল ১২.৫৭%। আনন্দ জেলার লিঙ্গ অনুপাত প্রতি ১০,০০০ পুরুষের বিপরীত ৯২১ জন মহিলা এবং শিক্ষার হার ৮৫.৭৯% (পুরুষ ৯৩.২৩% এবং মহিলা ৭৭.৭৬%)।
আনন্দ জেলা প্রশাসনিকভাবে আটটি উপজেলা বা মহকুমায় বিভক্ত: আনন্দ, অঙ্কলভ, বোর্সাদ, খাম্বাত, পেটলাদ, সোজিত্রা, তারাপুর এবং উমরেথ।
দেওঘর-রাঁচি ইন্টারসিটি এক্সপ্রেস

এটি ঝাড়খণ্ড রাজ্যের দেওঘর জংশন থেকে রাঁচি জংশন পর্যন্ত ১৩৩১৯ নম্বর দ্বারা এবং ১৩৩২০ নম্বর দ্বারা বিপরীত দিকে পরিচালিত হয়। 
১৩৩১৯/২০ বৈদ্যনাথধাম দেওঘর - রাঁচি জংশন ইন্টারসিটি এক্সপ্রেসে 10 টি সাধারণ অসংরক্ষিত এবং দুটি এসএলআর (সিটীং কাম লাগেজ রেক) কোচ রয়েছে। এটিতে প্যান্ট্রি কোচ নেই।
ভারতের বেশিরভাগ ট্রেন পরিষেবাগুলির মতোই, চাহিদার উপর নির্ভর করে ভারতীয় রেলের বিবেচনার ভিত্তিতে কোচবিন্যাস সংশোধন করা যেতে পারে।
১৩৩১৯/২০ দেওঘর জংশন - রাঁচি জংশন ইন্টারসিটি এক্সপ্রেস দূরত্ব ৮ ঘণ্টা ৫ মিনিট সময়ে (৪১ কিমি/ঘণ্টা বেগে) অতিক্রম করে। ১৩৩২০ রাঁচি জংশন - দেওঘর জংশন ইন্টারসিটি এক্সপ্রেস ৮ ঘণ্টা ৩৫ মিনিটে (৪১ কিমি/ঘণ্টা বেগে) যায়।
ট্রেনের গড় গতি -র চেয়ে কম হওয়ায়, রেলওয়ের নিয়ম অনুসারে, এর ভাড়াতে সুপারফাস্ট সারচার্জ অন্তর্ভুক্ত হয় না।
১৩৩১৯/২০ দেওঘর জংশন - রাঁচি জংশন ইন্টারসিটি এক্সপ্রেস দেওঘর জংশন থেকে জসীডিহ জংশন, ধানবাদ জংশন, বোকারো স্টিল সিটি হয়ে রাঁচি জংশন পৌঁছায়।
যেহেতু পথটিতে বিদ্যুদায়ন চলছে, মুঘলসরাই জংশন ভিত্তিক ডব্লুএপি-৪ বৈদ্যুতিক লোকোমোটিভ ট্রেনটিকে জসীডিহ জংশন পর্যন্ত নিয়ে যায় এবং এরপরে হাওড়া জংশন ভিত্তিক ডব্লুডিএম-৩এ লোকোমোটিভ ট্রেনটিকে তার গন্তব্যে পৌঁছে দেয়।
প্যান্থার - হিন্দুস্থান মেরি জান

প্যান্থার ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন অংশুমান প্রত্যুশ। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, শ্রদ্ধা দাস। 
মুম্বইয়ে একাধিক বোমা বিস্ফোরণের পরে সন্ত্রাসীরা তাদের দাবি মানা না হলে কলকাতা ও দিল্লিতে একই কাজ করার হুমকি দেয়। প্যানথার, দেশের সেরা RAW এজেন্ট, সন্ত্রাসবাদী সংগঠনকে রুট করার জন্য একক মিশনে যাত্রা করেছে। সে কি সফল হবে?
আজকের সময়ে সন্ত্রাসবাদ মানবজাতির বৃহত্তম শত্রুতে পরিণত হয়েছে এবং আমরা প্রায়শই তাদের অমানবিক কান্ডের শিকার হই। আমাদের মরিয়া প্রচেষ্টা সত্ত্বেও আমরা সন্ত্রাসী সংগঠনগুলিকে আমাদের ক্ষতি করতে বাধা দিতে ব্যর্থ হই। তবে এটাই কি বাস্তব - কোন বাস্তবতা যা মনে হয় তার থেকে প্রায়শই আলাদা হয় না। গল্পটি প্যান্থারের মিশনের বিশদ বিবরণ। প্যাথার মিশনে একা ছিলেন তবে দেশের প্রতি ভালবাসা তাকে কখনও একাকী হতে দেয় না। তিনি বিভিন্ন দেশে ভ্রমণ করেছেন এবং সবচেয়ে বিপজ্জনক এবং ঝুঁকিপূর্ণ পরিস্থিতির মুখোমুখি হয়েছেন, তবে অবশেষে ট্রাম্পে এসেছেন। তিনি নিশ্চিত করেন যে ভারতে আর কোনও আক্রমণ চালানো হয়নি। এবং মিশনটি যেহেতু ভারত সরকারের সম্মতি ব্যতীত একটি গোপন তদন্ত ছিল, তাই এটি সকলের থেকে গোপন ছিল। গল্পটি বিশ্বব্যাপী প্রতিটি ভারত এবং মানুষের কাছে অনুপ্রেরণার গল্পটি উপস্থাপন করবে। প্যান্থারের দৃঢ় সংকল্প, দেশের প্রতি তার ভালবাসা এবং তার নির্ভীক ব্যক্তি তাকে এই কাজটি সম্পাদনে সহায়তা করে, যা অন্য কারও পক্ষে সম্ভব হত না। এ কারণেই প্যান্থার RAW এর সেরা আন্ডারকভার এজেন্ট হিসাবে পরিচিত।
উবাইদাহ ইবনে হারিস

উবাইদাহ ইবনুল হারিস উপনাম নাম উবাইদাহ। রাসুলের একজন বিশিষ্ট সহচর-সাহাবী। যিনি ইসলামের প্রথম যুদ্ধ বদরের যুদ্ধে অংশগ্রহণ করেছিলেন। 
উবাইদার পিতার নাম আল হারিস এবং মাতার নাম সুখাইলা। দাদার নাম আব্দুল মুত্তালিব ইবন আবদে মান্নাফ। তিনি কুরাইশ গোত্রের সন্তান। তিন ভাই ছিলেন উবাইদা, তুফাইল ও হুসাইন।
উবাইদাহ ইবনুল হারিস, আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন, আবু বকরের দাওয়াতে সাড়া দিয়ে এক সাথে ঈমান আনেন। উবাইদাহ বনী আবদে মান্নাফের নেতা থাকা অবস্থায় আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন এর সাথে হযরত আবু বকরের দাওয়াতে সাড়া দিয়ে ইসলাম গ্রহণ করেন । এরপরে তিনি তার দুই ভাই তুফাইল, হুসাইন এবং মিসতাহ ইবন উসাসাহকে সাথে করে মদীনায় রওয়ানা হলেন। এক খন্ড দান করা জমিতে বসতি স্থাপন করে বসবাস শুরু করেন। 
মক্কার মুশরিকদের গতিবিধি লক্ষ্য করার জন্য হিজরতের আট মাস পরে ৬০ জন মুহাজিরের একটি দলের নেতৃত্ব দিয়ে রাসূল উবাইদা ইবন হারিস রাবেগের দিকে পাঠান। ইসলামের ইতিহাসে দ্বিতীয় অভিযান ছিলো এটি । তারা রাবেগের নিকটে পৌঁছলে আবু সুফইয়ানের নেতৃত্বে দুশো মুশরিকের একটি বাহিনীর সাথে তাদের সামান্য সংঘর্ষ হয়। ব্যাপারটি যুদ্ধ ও রক্তপাত পর্যন্ত না গড়িয়ে কিছু তীর ও বর্শা ছোঁড়াছুড়ির মধ্যে সীমাবদ্ধ থাকে।
এ ঘটনার পর বদর যুদ্ধে অংশগ্রহণ করেন তিনি । কাতারবন্দী হওয়ার পর মুশরিকদের পক্ষ থেকে উতবা, শাইবা ও ওয়ালীদ বেরিয়ে এসে চিৎকার করে বলতে থাকে- আমাদের সাথে লড়বার কেউ আছে কি? রাসূল বাছাই করে হযরত আলী, হামযা ও উবাইদাহ ইবনে হারেস এগিয়ে যাওয়ার নির্দেশ দিলেন। হযরত উবাইদাহ ও বিপক্ষে ওয়ালীদ এর মধ্যে দীর্ঘ সময় লড়াই চললো। তারা দুজনই মারাত্মক যখম হলেন। 
তবে আলী ও হামযা উভয়েই প্রতিপক্ষকে ধরাশায়ী করে ফেলেছিলো। তারা এক সাথে ওয়ালীদ এর ওপর ঝাপিয়ে পড়ে তাকে হত্যা করেন এবং হযরত উবাইদাহকে রণাঙ্গণ থেকে আহত অবস্থায় তুলে নিয়ে আসেন। হযরত উবাইদাহর একটি পা হাঁটুর নীচ থেকে বিচ্ছিন্ন হয়ে যায়। তিনি আপাদমস্তক রক্তে রঞ্জিত হয়ে পড়েন। রাসূল তাকে সান্ত্বনা দেওয়ার জন্য তার হাঁটুর ওপর স্বীয় মাথাটি রেখে দেন।
হযরত উবাইদা খুশিতে এই বলে তিনি "আবু তালিবের" একটি কবিতার এই পঙ্‌ক্তি আবৃত্তি করেন, “আমরা মুহাম্মাদের হিফাজত করবো। এমনকি চারপাশে মরে পড়ে থাকবো এবং আমাদের সন্তান ও স্ত্রীদের আমরা ভুলে যাব । 
যুদ্ধ শেষ হওয়ার পর রাসূলুল্লাহ তাকে সাথে করে মদীনার দিকে রওয়ানা হন। তিনি মারাত্মকভাবে আহত হয়েছিলেন। পথে ‘সাফরা’ নামক স্থানে ৬৩ বছর বয়সে ইনতিকাল করেন। সাফরার বালুর মধ্যে তাকে দাফন করা হয়।
লস্করগাহ

লস্করগাহ (; ), ঐতিহাসিকভাবে বোস্ত বা বুস্ত (), নামে পরিচিত, এটি দক্ষিণ-পশ্চিম আফগানিস্তানের একটি শহর এবং হেলমান্দ প্রদেশের রাজধানী। এটি লস্করগাহ জেলায় অবস্থিত, যেখানে আরঘান্ডাব নদী হেলমান্দ নদীতে মিশেছে। ২০০৬ সালের হিসাবে শহরটির মোট জনসংখ্যা হল ২,০১,৫৪৬ জন। লাশকার গহ পূর্বে কান্দাহার, পশ্চিমে ইরানের সীমান্তে জারাঞ্জ এবং উত্তর-পশ্চিমে ফারাহ ও হেরাত শহরের সঙ্গে বড় সড়ক যুক্ত হয়েছে। এটি বেশিরভাগ শুষ্ক ও নির্জন। তবে হেলমান্দ ও আরঘান্ডাব নদীর আশেপাশে কৃষিকাজের অস্তিত্ব রয়েছে। বোস্ট বিমানবন্দর হেলমান্দ এবং আরঘাণ্ডব নদীর সংযোগের পাঁচ মাইল উত্তরে হেলমান্দ নদীর পূর্ব তীরে অবস্থিত।
ফার্সি ভাষায় "লস্করগাহ"-এর অর্থ "সেনাবাহিনী ব্যারাক"। অঞ্চলটি নবম শতাব্দীতে সাফারিদের অংশ ছিল। এটি হাজার বছর আগে গাজনাভিদের আভিজাত্যের সাথে সৈন্যদের তাদের গ্রীষ্মকালীন শীতের রাজধানী বোস্টে সৈন্যদের জন্য নদীর তীরে ব্যারাকের শহর হিসাবে বেড়ে ওঠে। গজনভীদ রাজবাড়ির ধ্বংসাবশেষ এখনও হেলমান্দ নদীর তীরে দাঁড়িয়ে আছে; ঘরিডস, মঙ্গোল এবং তৈমুরিডরা একের পর এক শতাব্দীতে বোস্ট শহর এবং এর বহিরাগত সম্প্রদায়কে বিতাড়িত করে। যাইহোক, অঞ্চলটি পরে তৈমুর/টেমরলেন (তৈমুর ল্যাং) দ্বারা পুনর্নির্মাণ করা হয়।
১৬তম শতকের শেষের দিকে শহর ও অঞ্চলটি সাফাভিড রাজবংশ দ্বারা পরিচালিত হয়। এটি ১৭০৯ সালে আফগান হোতকি সাম্রাজ্যের অংশে পরিণত হয়। আফগারি বাহিনী এটি কান্দাহার যাওয়ার পথে ১৭৩৮ সালে আক্রমণ করে। ১৭৪৭ সালের মধ্যে এটি দুররানী সাম্রাজ্য বা আধুনিক আফগানিস্তানের অংশ হয়। ব্রিটিশরা প্রথম অ্যাংলো-আফগান যুদ্ধের সময় ১৮৪০ সালে এই স্থানের কাছাকাছি পৌঁছেছিল তবে প্রায় এক বছর পরে চলে যায়। ১৮৮০ সাল পর্যন্ত দ্বিতীয় অ্যাংলো-আফগান যুদ্ধে শহরটি আইয়ুব খান ব্যবহার করে, যখন ব্রিটিশরা আবদুর রহমান খানের কাছে এটি ফিরিয়ে দিতে সহায়তা করে। এটি পরবর্তী ১০০ বছর ধরে শহরটি শান্তিপূর্ণ ছিল।
আধুনিক শহর লস্করগাহ ১৯৫০-এর দশকে হেলমান্দ ভ্যালি অথরিটি (এইচভিএ) সেচ প্রকল্পে কাজ করা মার্কিন সেনা কর্পস অফ ইঞ্জিনিয়ার্সের সদর দফতর হিসাবে ব্যবহৃত হয়েছিল। এই সেচ প্রকল্পটি আমেরিকা যুক্তরাষ্ট্রের টেনেসি ভ্যালি কর্তৃপক্ষের (টিভিএ) অনুকরণে নির্মিত হয়। লস্করগাহ শহর আমেরিকান নকশাগুলি ব্যবহার করে তৈরি করা হয়েছিল, প্রশস্ত রাস্তাগুলির দুইপাশে সারিবদ্ধ গাছ-এবং ইটের ঘর রয়েছে, বাসভবনকে কোনও দেয়াল রাস্তা থেকে পৃথক করে না। সোভিয়েত আক্রমণ এবং দীর্ঘ আফগান গৃহযুদ্ধের প্রেক্ষিতে গাছগুলি বেশিরভাগ নিশ্চিহ্ন হয়ে যায় এবং দেয়াল নির্মিত হয়।
লস্করগাহ শহরে একটি উষ্ণ মরুভূমি জলবায়ু (কপ্পেন বিডাব্লুএইচ) রয়েছে। এখানকার জলবায়ু সামান্য বৃষ্টিপাত এবং গ্রীষ্ম এবং শীতের তাপমাত্রার মধ্যে উচ্চতর পার্থক্য দ্বারা চিহ্নিত করা হয়। লস্করগাহের গড় তাপমাত্রা ২০.১° সেলসিয়াস এবং বার্ষিক গড় বৃষ্টিপাতের পরিমাণ ৯৭ মিমি। গ্রীষ্মকাল মে মাসের মাঝামাঝি সময়ে শুরু হয়, সেপ্টেম্বরের শেষের দিকে অবধি থাকে এবং গ্রীষ্মকাল অত্যন্ত শুষ্ক। জুলাই ৩২.৮° সেলসিয়াসের গড়ে তাপমাত্রা নিয়ে বছরের উষ্ণতম মাস এবং শীতলতম মাস জানুয়ারির গড় তাপমাত্রা ৭.৬° সেঃ।
২০০৬ সাল অনুসারে লস্করগাহের জনসংখ্যা প্রায় ২,০১,৫৪৬ জন। অনুমান করা হয়েছে ২০১৫ সালে জনসংখ্যা প্রায় ২,৭৬,৮৩১ জন।
মুহাম্মদ নুরুল হক

মুহাম্মদ নুরুল হক ছিলেন একজন বাংলাদেশী সাংস্কৃতিক কর্মী, সমাজকর্মী এবং লেখক।
সিলেট সরকারি আলিয়া মাদ্রাসায় অধ্যয়নকালে তার নিজস্ব সম্পাদনায় "অভিযান" নামক সাহিত্য পত্রিকা প্রকাশ করেছিলেন। তিনি সিলেট কেন্দ্রীয় মুসলিম সাহিত্য সংসদের প্রতিষ্ঠাতা সম্পাদক ছিলেন। তিনি ৪৮ বছর ধরে সিলেট কেন্দ্রীয় মুসলিম সাহিত্য সংসদের অফিসিয়াল পত্রিকা আল-ইসলাহ সম্পাদনা করেন। তিনি ছিলেন একজন মুসলিম জাতীয়তাবাদী, যিনি পাকিস্তান আন্দোলনকে সমর্থন করেছিলেন। তিনি ১৯৪৭ সালের জুলাইয়ে সিলেট গণভোটের আয়োজন করেছিলেন যা সিদ্ধান্ত নিয়েছিল যে সিলেট ভবিষ্যতের পাকিস্তান বা ভারতের রাজ্যে যোগ দেবে কিনা। তিনি বাংলা ভাষা আন্দোলনকে সমর্থন করেছিলেন এবং বাংলা ভাষাকে পাকিস্তানের রাষ্ট্রভাষা করার পক্ষে লেখালেখি করেছিলেন । ১৯৬৩ সালের ১৯ আগস্ট তিনি পাকিস্তান সরকার তমঘা-ই-খিদমতে ভূষিত হন। ১৯৭১ সালে, তিনি বাংলাদেশের স্বাধীনতা যুদ্ধের সূত্রপাতের পরে বাংলাদেশের স্বাধীনতা সমর্থন করেছিলেন এবং তার তমঘা-ই-খিদমত পুরস্কারের নিন্দা করেছিলেন। জাতীয় গ্রন্থকেন্দ্র বাংলা সাহিত্যে তার অবদানের জন্য তাকে স্বর্ণপদক প্রদান করে। ১৯৮৬ সালে, তিনি বাংলা একাডেমি ফেলোশিপ , লাভ করেন। 
২ই সেপ্টেম্বর ১৯৮৭ সালে তিনি মৃত্যুবরণ করেন।
মোহাম্মদ সাইদুর রহমান

মোহাম্মদ সাইদুর রহমান ছিলেন একজন বাংলাদেশী লেখক, সাংবাদিক এবং লোকাচারী।
রহমান ব্রিটিশ ভারতের পূর্ববঙ্গ, কিশোরগঞ্জ জেলা বিনোগাঁওয়ে ১৯৪৪ সালের ২৮ জানুয়ারি জন্মগ্রহণ করেছিলেন। তিনি বিনোগাঁও প্রাথমিক বিদ্যালয়, টমটলতলা প্রাথমিক বিদ্যালয়, কিশোরগঞ্জ মাইনর স্কুল এবং আজিমুদ্দিন উচ্চ বিদ্যালয়ে পড়াশোনা করেছেন। তিনি ছাত্র অবস্থায় কমিউনিস্ট রাজনীতির সাথে জড়িত হন। 
রহমান সাপ্তাহিক পূর্বদেশ এবং সাপ্তাহিক চিত্রালির স্থানীয় সংবাদদাতা হিসাবে কাজ করেছেন। তিনি কিশোরগঞ্জ বার্তা সম্পাদক হিসাবে কাজ করেছিলেন। ১৯৫৭ সালের ফেব্রুয়ারিতে তিনি আওয়ামী লীগের ঐতিহাসিক কাগমারী সম্মেলনে অংশ নিয়েছিলেন। তিনি ১৯৬২ সালের জুলাই মাসে বাংলা একাডেমিতে যোগদান করেন। তিনি একাডেমির জন্য লোক শিল্পকর্ম সংগ্রহ করেছিলেন। বাংলা একাডেমিতে ফোক আর্ট যাদুঘর প্রতিষ্ঠায় সহায়তা করেছিলেন। তিনি বিনোগোয়ানে একটি ফোক আর্টস যাদুঘর প্রতিষ্ঠা করেছিলেন। ১৯৭৪ সালে, তার কাজটি বাংলা একাডেমিতে প্রদর্শিত হয়েছিল এবং ১৯৮৮ সালে সেগুলি হোয়াইট চ্যাপেল আর্ট গ্যালারীটির ওপেন এয়ার প্রদর্শনীতে প্রদর্শিত হয়েছিল। ২০০১ সালে তিনি বাংলা একাডেমি পুরস্কার লাভ করেন। 
৩ই মার্চ ২০০৭ সালে মৃত্যুবরণ করেন।
প্রবাল রশিদ

প্রবাল রশিদ ( জন্ম ১৯৭৯) জন্মগতভাবে একজন বাংলাদেশী ডকুমেন্টারি ফটোগ্রাফার এবং ফটো সাংবাদিক। তার কাজ পত্রিকা ও সংবাদপত্রে প্রকাশিত হয়েছে।
রশিদ ১৯৭৯ সালে বাংলাদেশের গাজীপুরে জন্মগ্রহণ করেছিলেন এবং পল্লী অঞ্চলটি নগরায়িত ও শিল্পোন্নত হওয়ায় সেখানে বেড়ে ওঠেন । তিনি মাধ্যমিক বিদ্যালয় এবং ব্যবসায় প্রশাসনে স্নাতক সম্পন্ন করেছেন। তার মধ্যবিত্তের বাবা-মা চেয়েছিলেন তিনি কর্পোরেট চাকরি পান, তাই তিনি ঢাকায় চলে আসেন, ব্যবসায় প্রশাসনের স্নাতকোত্তর অর্জন করেন এবং একটি আর্থিক সহায়তা সংস্থার সাথে ইন্টার্নশিপ শুরু করেন। তিনি চাকরি ছেড়ে দিয়েছিলেন এবং ২০০৭ সালে পাঠশালায় ফটোগ্রাফির দুই বছরের কোর্সে ভর্তি হন। 
রশিদ ফিলিপাইনের আতেনিও ডি ম্যানিলা বিশ্ববিদ্যালয়ে কনরাড অ্যাডেনোয়ার এশিয়ান সেন্টার ফর জার্নালিজমের (এসিএফজে) ওয়ার্ল্ড প্রেস ফটো স্কলারশিপ প্রোগ্রামের মাধ্যমে ফটো জার্নালিজমে স্নাতকোত্তর ডিপ্লোমা অর্জন করেছেন।
রশিদ চার বছর ধরে বঙ্গবন্ধু শেখ মুজিবুর রহমান কৃষি বিশ্ববিদ্যালয় ফটোগ্রাফার হিসাবে কাজ করেছিলেন ।২০১৪ সালে, তিনি ঢাকার একটি সমবায় ফটো এজেন্সি অ্যাবসার্ড ফটো সহ-প্রতিষ্ঠা করেছিলেন । আমেরিকান এজেন্সি জুমা প্রেস তার প্রতিনিধিত্ব করছেন ।
তার কর্ম খবরের কাগজ, ম্যাগাজিন এবং ওয়েবসাইটে অন্তর্ভুক্ত করা হয়েছে: বার্ন ম্যাগাজিন , ফোর্বস , দ্যা গার্ডিয়ান , ওয়াল স্ট্রিট জার্নাল , ডেইলি মিরর , এবং হাফপোস্ট ।
শামীম ওসমান

এ কে এম শামীম ওসমান (জন্ম: ২৮ ফেব্রুয়ারি ১৯৬১) বাংলাদেশ আওয়ামী লীগের একজন রাজনীতিবিদ, যিনি নারায়ণগঞ্জ-৪ আসনের সংসদ সদস্য ছিলেন। তিনি নারায়ণগঞ্জ মহানগর আওয়ামী লীগের সাবেক সাধারণ সম্পাদক। বিক্ষুব্ধ ছাত্র-জনতা ৬ ফেব্রুয়ারি ২০২৫ তারিখ রাতে একটি খননকারী যন্ত্র দিয়ে তার দাদার বাড়ি গুঁড়িয়ে দেয়।
১৯৯৬ সালে ৭ম জাতীয় সংসদ নির্বাচনে ওসমান সংসদ সদস্য নির্বাচিত হন। ২০০১ সালে অবস্থান হারানোর পরে, তিনি ভারত এবং কানাডায় আত্মগোপনে চলে গিয়েছিলেন। কানাডায় থাকাকালীন একজন ম্যাজিস্ট্রেটের নেতৃত্বে পুলিশ তার নারায়ণগঞ্জের বাসভবনে তল্লাশি চালায়। প্রায় আট বছর পর, ২০০৯ সালের এপ্রিলে তিনি নারায়ণগঞ্জে ফিরে আসেন, যখন বাংলাদেশ আওয়ামী লীগ দল ক্ষমতায় ফিরেছিল। ২০১১ সালে, তিনি সেলিনা হায়াৎ আইভীর কাছে নারায়ণগঞ্জ সিটি মেয়র নির্বাচন হেরে যান। ২০১৪ সালের বাংলাদেশ সাধারণ নির্বাচনের জন্য দলটি ওসমানকে নারায়ণগঞ্জ -৪ আসনে প্রতিদ্বন্দ্বিতা করার জন্য নির্বাচিত কবরী সরোয়ারকে বাদ দিয়েছিল। তিনি নারায়ণগঞ্জ -৪ আসন থেকে সপ্তম, দশম ও একাদশ সংসদ নির্বাচনে বিজয়ী সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
ওসমানের বড় ভাই নাসিম ওসমান জাতীয় পার্টির সংসদ সদস্য ছিলেন। তার ছোট ভাই সেলিম ওসমান জাতীয় পার্টি থেকে সংসদ সদস্য। তাদের বাবা এ. কে. এম. শামসুজ্জোহা ছিলেন বাংলাদেশের প্রথম সংসদ সদস্য এবং তাদের দাদা এম ওসমান আলী ছিলেন বাংলাদেশ আওয়ামী লীগের প্রতিষ্ঠাতা সদস্য। ছাত্র জীবনে সরকারি তোলারাম কলেজে লেখাপড়া করাকালীন মহিলা কলেজে অধ্যয়নরত সালমা ওসমান লিপির সাথে পরিচয় ও প্রেমের সম্পর্ক তৈরি হয়। পরবর্তীতে ১১ জুলাই ১৯৮৭ সালে সালমা ওসমান লিপির সাথে বিবাহ বন্ধনে আবদ্ধ হন তিনি। তাদের পুত্র অয়ন ওসমান ও কন্যা অঙ্গনা ওসমান ।
নারায়ণগঞ্জে ২০১৩ সালের ৮ মার্চ ১৮ বছর বয়সী ছাত্র তানভীর মোহাম্মদ ত্বকী নিখোঁজ হয়েছিল। নিখোঁজ হওয়ার দু'দিন পরে নিহতের বাবা রফিউর রাব্বি শামীম ওসমানের পরিবারের বিরুদ্ধে(নাসিম ওসমান এর পুত্র একেএম আজমেরী ওসমান) সহ তার। তার পুত্র হত্যার অভিযোগ আনে। ২৫ মার্চ, হাইকোর্ট ওসমান ও তার ছেলে অয়ন ওসমানের আগাম জামিন প্রত্যাখ্যান করে। ১৩ জুলাই ২০২৩ সস্ত্রীক যুক্তরাষ্ট্রে গিয়ে বি.এন.পি প্রবাসীদের তোপের মুখে পড়েন শামীম ওসমান।
পার্বতী ওমানাকুত্তান

পার্বতী ওমানাকুত্তান (জন্ম ১৩ মার্চ ১৯৮৭) একজন ভারতীয় অভিনেত্রী, মডেল এবং সুন্দরী প্রতিযোগিতায় খেতাবজয়ী, যিনি ফেমিনা মিস ইন্ডিয়া ২০০৮ প্রতিযোগিতার শিরোপা জিতে নেন এবং মিস ওয়ার্ল্ড ২০০৮ এ ২য় স্থান অধিকার করেন। এর সাথে তাকে মিস ওয়ার্ল্ড ২০০৮ এ "মিস ওয়ার্ল্ড এশিয়া এবং ওশেনিয়া" পুরস্কার প্রদান করা হয়।
পার্বতী ওমারাকুত্তান মালায়ালি নায়ার পরিবারে জন্মগ্রহণ করেন, তারা কেরালা থেকে মুম্বাই এসেছেন। তিনি শেঠ চুন্নিলাল ধামোরদাস উচ্চ বিদ্যালয় এ পড়াশোনা করেন এবং পরে মিথিবাই কলেজ থেকে ইংরেজি সাহিত্যে স্নাতক সম্পূর্ণ করেন।
পার্বতী জোহানসবার্গ, দক্ষিণ আফ্রিকায় অনুষ্ঠিত ৫৮তম মিস ওয়ার্ল্ড প্রতিযোগিতায় ভারতের প্রতিনিধিত্ব করেছেন। ১৩ ডিসেম্বর ২০০৮ সালে অনুষ্ঠিত মিস ওয়ার্ল্ড ২০০৮ এর গ্র‍্যান্ড ফিনালেতে তাকে ২য় স্থান অধিকারকারী ঘোষণা করা হয়। মিস ওয়ার্ল্ড ২০০০ সালে প্রিয়াঙ্কা চোপড়ার পর এটা ভারতের মিস ওয়ার্ল্ড প্রতিযোগিতায় সেরা সাফল্য, যা ২০১৭ সালে মানুষী ছিল্লার এর মিস ওয়ার্ল্ড প্রতিযোগিতা জেতার পূর্ব পর্যন্ত উল্লেখ ছিলো। সুন্দরি হিসেবে পার্বতী ২য় সেরা মডেল এবং পঞ্চম সেরা তট সুন্দরি হয়েছেন। এর সাথে তাকে "মিস ওয়ার্ল্ড এশিয়া এবং ওশেনিয়া" হিসেবে পুরস্কৃত করা হয়।
পার্বতী ২০০৮ সালে ফেমিনা মিস ইন্ডিয়ার মুকুট জিতে নেন। ২০০৭ সাল থেকে মিস ইন্ডিয়ার বিন্যাস বদলে যায়, যেখানে বিজয়ী মিস ওয়ার্ল্ড এ তার দেশের প্রতিনিধিত্ব করবে, পার্বতীকে মিস ইন্ডিয়া ওয়ার্ল্ড ২০০৮ খেতাব প্রধান করা হয় এবং তিনি বিশ্বের সবথেকে সম্মানিত সুন্দরি প্রতিযোগিতা মিস ওয়ার্ল্ড এ তার দেশের প্রতিনিধিত্ব করেন। পার্বতী তার সাথে মিস সবথেকে সুদর্শন, মিস সবথেকে সুন্দর ব্যক্তিত্ব এবং মিস সবথেকে সুন্দর চুল এর খেতাবো জিতে নেন এই প্রতিযোগিতায়।
পার্বতী ডিসেম্বর ২০০৭ এ হায়দ্রাবাদ ইন্টারন্যাশনাল কনভেনশন এ অনুষ্ঠিত প্রথম প্যান্টালুন্স ফেমিনা মিস ইন্ডিয়া সাউথ ২০০৮ এর মুকুট জিতে নেন। পিএফেমআইএস এর প্রথম ১০ প্রতিযোগী এই প্রতিযোগিতায় সরাসরি অংশ নেন। তার সাথে তিনি পিএফএমআইএস ২০০৮ এ সবথেকে সুন্দর চুল এবং সবথেকে সুন্দর হাটার খেতাব জিতে নেন।
বিশাল আর্য সিং পরিচালিত বলিউড ফ্লিক ইউনাইটেড সিক্স এর মাধ্যমে পার্বতী সিনেমায় আত্মপ্রকাশ করেছিলেন। ২০১২ সালে গ্যাংস্টার ফিল্ম " বিল্লা ২ " এর মাধ্যমে তিনি তামিল চলচ্চিত্রের আত্মপ্রকাশ করেছিলেন, তিনি এতে জেসমিন এর চরিত্রে অভিনয় করেছিলেন। ২০১৩ সালে তাকে তার প্রথম মালায়ালাম ছবি 'কেকিউ' তে দেখা গিয়েছিল, যেখানে তিনি সাংবাদিক হিসাবে অভিনয় করেছিলেন। আগস্ট ২০১৩ সালে তিনি হিন্দি চলচ্চিত্র "পিজ্জার" (২০১৪) শুটিং শুরু করেন, যা তামিল চলচ্চিত্র "পিজ্জার" (২০১২) পুনঃনির্মাণ ছিলো। চলচ্চিত্রটি ২৬ জুলাই ২০১৪ সালে মুক্তি পায়, কিন্তু চলচ্চিত্রটি বক্স অফিসে মুখ থুবরে পড়ে।
নিনি লাকসোনেন

নিনি শার্লোটা লাকসোনেন (জন্ম: ৯ জানুয়ারি ১৯৮৬) হলেন একজন ফিনল্যান্ডীয় মডেল যিনি মিস ফিনল্যান্ড ২০০৬ খেতাব লাভ করেছিলেন ও মিস ইউনিভার্স ২০০৬ প্রতিযোগিতায় অংশগ্রহণ করেছিলেন। তিনি বর্তমানে "নিনিন লাইফস্টাইল অ্যান্ড লিভিং" নামে এক পোশাক ও সৌন্দর্য পণ্য বিপণনকারী একটি প্রতিষ্ঠান চালান।
২০১৬ সালের অক্টোবর মাসে নিনি লাকসোনেন অভিযোগ করেন যে ২০০৬ সালে "লেট নাইট শো উইদ ডেভিড লেটারম্যান" অনুষ্ঠানের আগে ফটোশুটের সময় ডোনাল্ড ট্রাম্প তার নিতম্বে চাপ দিয়েছিলেন।
আবদুল মান্নান (ভারতীয় রাজনীতিবিদ)

আবদুল মান্নান একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ১৯৯১, ১৯৯৬, ২০০১ ও ২০১৬ সালে পশ্চিমবঙ্গ বিধানসভায় চাঁপদানি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ৩০ মে ২০১৬ থেকে পশ্চিমবঙ্গ বিধানসভার বিরোধীদলীয় নেতা হিসেবে দায়িত্ব পালন করছেন।
পূর্ব পশ্চিম দক্ষিণ

পূর্ব পশ্চিম দক্ষিণ একটি বাংলা আধিভৌতিক রহস্যকাহিনী মূলক চলচ্চিত্র যার পরিচালক রাজর্ষী দে ও প্রযোজক সুচন্দ্রা ভানিয়া। এটি অভীক সরকারের "এবং ইনকুইজিশন" গ্রন্থের ছোটগল্প অনুসারে জাস্ট স্টুডিওর ব্যানারে অক্টোবর, ২০১৯ সালে নির্মিত। ছবিটি বাংলার তন্ত্রসাধণা ও সাধক কৃষ্ণানন্দ আগমবাগীশের তন্ত্রভাবনার ওপর নির্মিত।
স্তুতি ট্রেন যাত্রায় এক ভদ্রলোকের সাথে আলাপিত হয়। তিনি স্তুতিকে তিনটি গল্প বলেন, প্রতিটি গল্প একটির সাথে আরেকটি যুক্ত। প্রথম গল্পে বামনগাছি রাজবাড়ির কুলপুরোহিত সহস্রাক্ষ চক্রবর্তীর নাতি দ্বিজোত্তম মিশ্র একটি তিব্বতিয় ধাচের মূর্তি তুলে দেন পুরোনো আসবাবপত্র বিক্রেতা সুবেশের হাতে। সুবেশের কাছ থেকে সেটি কিনে নেয় তার বন্ধু অতীন। এই মুর্তি তার জীবনে আনে ভয়াবহ মোড়। দ্বিতীয় গল্পে দেখা যায় ভয়ংকর খুনী সম্প্রদায় ঠগীদের নেতা তন্ত্রসাধক ফিরিঙ্গিয়াকে। যে পথিক কে খুন করে লুঠপাঠ করে বেড়ায়। তৃতীয় গল্প পুষ্পদির। তিনি অতীনকে সন্তান স্নেহে বড় করেছেন। অতীনের জীবনের কোন বিপদের গন্ধ সবার আগে বুঝতে পারেন। এই তিনটি গল্পে ঘুরে ফিরে এসেছে বাংলার তন্ত্রসাধনা যার অন্যতম পথিকৃৎ কৃষ্ণানন্দ আগমবাগীশ।
কানাডা জলপ্রপাত

কানাডা জলপ্রপাত নিউ ইয়র্কের ডেলাওয়্যার কাউন্টির একটি জলপ্রপাত। এটি মার্গারেটভিলের পশ্চিমে এনওয়াই – ২৮-এর পাশে, একটি নামবিহীন ক্রিকের উপরে যা কানাডা ফাঁপা দিয়ে প্রবাহিত হয়।
বেকারস জলপ্রপাত

বেকারস জলপ্রপাত নিউ ইয়র্কের একটি জলপ্রপাত। নিউ ইয়র্কের ওয়াশিংটন কাউন্টির হাডসন নদীর মধ্যে হডসন জলপ্রপাতের গ্রামে অবস্থিত।
স্বাস্থ্য প্রকৌশল অধিদপ্তর

স্বাস্থ্য প্রকৌশল অধিদপ্তর(এইচইডি) বাংলাদেশের সরকারি স্বাস্থ্য অবকাঠামো নির্মাণ, উন্নতিকরণ ও রক্ষণাবেক্ষণের দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি নিয়ন্ত্রক সংস্থা। ব্রিগেডিয়ার জেনারেল মীর সারোয়ার হোসাইন চৌধুরী,এএফডব্লিউসি,পিএসসি স্বাস্থ্য প্রকৌশল অধিদপ্তরের বর্তমান প্রধান প্রকৌশলী।
বাংলাদেশের নিভৃত পল্লীর জনগণসহ আপামর জনগোষ্ঠীর দোরগোড়ায় স্বাস্থ্য ও পরিবার পরিকল্পনা অবকাঠামোগত সুযোগ সুবিধা তথা স্বাস্থ্য সেবা পৌঁছে দেয়ার জন্য স্বাস্থ্য ও পরিবার কল্যাণ মন্ত্রণালয়ের স্বাস্থ্য উইং এর অধীনে ১৯৭৪ বিল্ডিং প্ল্যানিং এন্ড ডিজাইন ইউনিট (বিপিডিইউ) এবং পরিবার পরিকল্পনা উইং এর অধীনে ১৯৭৯ সালে কনষ্ট্রাকশন ম্যানেজমেন্ট সেল (সিএমসি) নামে দুটি ইঞ্জিনিয়ারিং ইউনিট/সেল গঠন করা হয়। পরবর্তীতে ৪র্থ জনসংখ্যা এবং স্বাস্থ্য প্রকল্পের আওতায় ১৯৯১ সালে প্রকল্প বাস্তবায়নে স্বচ্ছতা, জবাবদিহিতা, গতিশীলতা ও আর্থিক শৃঙ্খলা নিশ্চিতকরণের লক্ষ্যে বিপিডিইউ এবং সিএমসি’কে একীভূত করে নির্মাণ ও রক্ষণাবেক্ষণ ব্যবস্থাপনা ইউনিট (সিএমএমইউ) শীর্ষক প্রকল্প প্রতিষ্ঠা করা হয়। পরবর্তীতে ০১/০১/১৯৯৭ খ্রিঃ তারিখ হতে সিএমএমইউ এর ৩৮৬ টি পদ রাজস্বখাতে স্থানান্তরিত হয়।
মন্ত্রণালয়ের ভৌত অবকাঠামো নির্মাণ, রক্ষণাবেক্ষণ ও মেরামতের কর্মপরিধি বহুগুণ বৃদ্ধি পাওয়ায় এবং প্রকল্প বাস্তবায়নে স্বচ্ছতা, জবাবদিহিতা ও কাজে গতিশীলতা আনয়নের স্বার্থে এবং সরকারের স্বল্প ও দীর্ঘ মেয়াদী পরিকল্পনা বাস্তবায়নের লক্ষ্যে স্বাস্থ্য ও পরিবার কল্যাণ মন্ত্রণালয়ের প্রস্তাবে সংস্থাপন মন্ত্রণালয় (বর্তমান জনপ্রশাসন মন্ত্রণালয়), অর্থ মন্ত্রণালয় এবং সচিব কমিটির সুপারিশের প্রেক্ষিতে স্বাস্থ্য ও পরিবার কল্যাণ মন্ত্রণালয়ের স্মারক নং-স্বাপকম/নির্মাণ/HED-২৭/০৩ (অংশ)/১০২, তারিখঃ ২২ মার্চ, ২০১০ এর মাধ্যমে সরকারের সিদ্ধান্তের আলোকে মন্ত্রণালয়ের অধীন নির্মাণ ও রক্ষণাবেক্ষণ ব্যবস্থাপনা ইউনিট (সিএমএমইউ) কে সংযুক্ত দপ্তর (Attached Department) হিসাবে স্বাস্থ্য প্রকৌশল অধিদপ্তর বা Health Engineering Department (HED) এ উন্নীত করা হয়।
এইচইডি এর উপর অর্পিত দায়িত্ব অনুযায়ী কাজের পরিধি ক্রমান্নয়ে বৃদ্ধি পাওয়ায় স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সুপারিশের প্রেক্ষিতে স্বাস্থ্য ও পরিবার কল্যাণ মন্ত্রণালয়ের প্রস্তাবে জনপ্রশাসন মন্ত্রলালয়, অর্থ মন্ত্রণালয় ও প্রশাসনিক উন্নয়ন সংক্রান্ত সচিব কমিটির কর্তৃক অনুমোদন এবং অন্যান্য আনুষ্ঠানিকতা পালন পূর্বক স্বাস্থ্য ও পরিবার কল্যান মন্ত্রণালয়ের নির্মাণ শাখা কর্তৃক ২৩/১২/২০১৮ খ্রিঃ তারিখ ৪৫.০০.০০০০.১৫৬.১৫.০৫৭.১৮-৭৩২ নং স্মারকের মাধ্যমে স্বাস্থ্য ও পরিবার কল্যান মন্ত্রণালয়ের স্বাস্থ্য সেবা বিভাগাধীন স্বাস্থ্য প্রকৌশল অধিদপ্তরের বিদ্যমান ৬১৯ টি পদের অতিরিক্ত ৪২৪ টি পদের সৃজন করা হয়। বর্তমানে স্বাস্থ্য প্রকৌশল অধিদপ্তরের মোট পদের সংখ্যা ১০৪৩।
রূপকল্প : মানসম্মত স্বাস্থ্য অবকাঠামো উন্নত স্বাস্থ্যসেবার সহায়ক।
অভিলক্ষ্য : যথাসময়ে স্বাস্থ্য ও পরিবার পরিকল্পনা অবকাঠামো নির্মাণ, উন্নীতকরণ এবং বিদ্যমান অবকাঠামো সম্প্রসারণসহ মানসম্মত মেরামত ও রক্ষণাবেক্ষণ এর মাধ্যমে স্থাপনাসমূহকে উন্নত স্বাস্থ্যসেবা প্রদানের উপযোগী রাখা।
পলিমারের আণবিক ভর বন্টন

সংযোজন বা ঘনীভবন উভয় ধরনের পলিমারকরণ প্রক্রিয়া প্রাপ্ত পলিমার নমুনার আণবিক ভর থাকে যার বণ্টন পরিসংখ্যান পদ্ধতিতে হিসাব করা হয়।
কোন নির্দিষ্ট আণবিক ভরের পলিমারের ভর ভগ্নাংশ (W) বনাম আণবিক ভর (M) এর একটি লেখচিত্র অঙ্কন করা যাক।
উপর্যুক্ত লেখচিত্রে একটি চূড়া থাকলেও,সবক্ষেত্রে একটি চূড়া পাওয়া যায় না, কোনো কোনো পলিমারের ক্ষেত্রে একাধিক চূড়াবিশিষ্ট লেখচিত্র পাওয়া যেতে পারে।
কলিগেটিভ ধর্মভিত্তিক পদ্ধতি বা প্রান্ত বিশ্লেষণ পদ্ধতির মধ্যে যে পদ্ধতিতেই পলিমারের আণবিক ভর নির্ণয় করা হোক না কেন,প্রত্যেক ক্ষেত্রেই একটি গড়মান পাওয়া যা, যা সংখ্যা গড় আণবিক ভর নামে পরিচিত।একে গানিতিকভাবে নিম্নরুপে প্রকাশ করা যায়।
ইয়াশ রোহান

ইয়াশ রোহান (জন্ম: ২২ ডিসেম্বর ১৯৯০) একজন বাংলাদেশী অভিনেতা, মডেল এবং পরিচালক। গিয়াস উদ্দিন সেলিম পরিচালিত স্বপ্নজাল চলচ্চিত্রের মাধ্যমে তিনি চলচ্চিত্র জগতে প্রবেশ করেন। তার উল্লেখযোগ্য কাজ হল স্বপ্নজাল (২০১৮), মায়াবতী (২০১৯), নেটওয়ার্কের বাইরে (২০২১), পরাণ (২০২২) এবং দেশান্তর (২০২২)।
বড় পর্দায় অভিষেকের আগে ২০১৫ সালে তিনি "ডুব" শিরোনামের একটি স্বল্পদৈর্ঘ্য চলচ্চিত্র পরিচালনা করেছিলেন ও স্বল্পদৈর্ঘ্য চলচ্চিত্রটিতে অভিনয় করেছিলেন। এছাড়া, ২০১৬ সালে "লাল কাগজের টাকা" শিরোনামের একটি স্বল্পদৈর্ঘ্য চলচ্চিত্র পরিচালনা করেছিলেন ইয়াশ রোহান। ২০১৮ সালের ৬ এপ্রিল "স্বপ্নজাল" চলচ্চিত্রের মাধ্যমে বড় পর্দায় অভিষেক ঘটে তার। এরপর তিনি "ইতি, তোমারই ঢাকা" চলচ্চিত্রে অতিথি চরিত্রে অভিনয় করেন। এরপর ২০১৮ সালে তার অভিনীত একটি ওয়েব চলচ্চিত্র "রূপকথা" বায়োস্কোপ লাইভে মুক্তি পায়।
২০১৯ সালের ফেব্রুয়ারি মাসে তার অভিনীত "টি স্টল" ও "কিন্তু, যদি এমন হতো?" শিরোনামের দুইটি স্বল্পদৈর্ঘ্য চলচ্চিত্র মুক্তি পায়। এরপর, তার অভিনীত "গন কেস" শিরোনামের একটি ওয়েব ধারাবাহিক মুক্তি পায়। ২০১৯ সালের ১৩ সেপ্টেম্বর তার অভিনীত চলচ্চিত্র "মায়াবতী" প্রেক্ষাগৃহে মুক্তি পায়। বড়পর্দায় অভিনয়ের পাশাপাশি টেলিভিশনের পর্দায় নাটক ও টেলিফিল্মে অভিনয় করেছেন তিনি।তারপর ২০২২ সালে আসে রায়হান রাফি পরিচালিত পরাণ চলচ্চিত্রে তার অভিনয় সাধারণ দর্শক খুবই ভালোভাবে নিয়েছেন।
ইয়াশ রোহানের বাবা নরেশ ভূঁইয়া ও মা শিল্পী সরকার অপু বিনোদন অঙ্গনের সাথে জড়িত। ২০১৮ সালের স্বপ্নজাল চলচ্চিত্রে ইয়াশ তার বাবা-মায়ের সাথে একসাথে অভিনয় করেন।
ইয়াশের পদার্থবিদ্যার প্রতি প্রচণ্ড আকর্ষণ রয়েছে এবং শৈশবে তিনি একজন পদার্থবিদ হতে চেয়েছিলেন।
শালগ্রাম

বাংলাদেশের বগুড়া জেলার আদমদিঘী উপজেলার ঐতিহ্যবাহী গ্রাম- শালগ্রাম ।
নবান্ন বাংলাদেশ ও ভারতের পশ্চিমবঙ্গের ঐতিহ্যবাহী শস্যোৎসব। বাংলার কৃষিজীবী সমাজে শস্য উৎপাদনের বিভিন্ন পর্যায়ে যে সকল আচার-অনুষ্ঠান ও উৎসব পালিত হয়, নবান্ন তার মধ্যে অন্যতম। নবান্ন" শব্দের অর্থ "নতুন অন্ন"। নবান্ন উৎসব হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব।সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়। বাংলার ঐতিহ্যবাহী এই নবান্ন উৎসব বিলুপ্তপ্রায়। তবে এখনও বাংলাদেশ ও পশ্চিমবঙ্গের কিছু কিছু এলাকায় নবান্ন উৎসব অত্যন্ত উৎসব মুখর পরিবেশে উদযাপিত হয়। এর মধ্যে বাংলাদেশের বগুড়া জেলার আদমদিঘী উপজেলার শালগ্রাম সহ আশেপাশের বেশ কয়েকটি গ্রামে আবহমানকাল ধরে নবান্ন উৎসব অত্যন্ত উৎসব মুখর পরিবেশে উদযাপিত হয়ে থাকে।
সৈয়দ আবুল হোসেন

সৈয়দ আবুল হোসেন (১ আগস্ট ১৯৫১ – ২৫ অক্টোবর ২০২৩) একজন বাংলাদেশী রাজনীতিবিদ এবং ব্যবসায়ী ছিলেন।
তিনি শেখ হাসিনার প্রথম মন্ত্রিসভায় স্থানীয় সরকার, পল্লী উন্নয়ন ও সমবায় প্রতিমন্ত্রী হিসেবে দায়িত্ব পালন করেন। শেখ হাসিনার দ্বিতীয় মন্ত্রিসভায় তিনি প্রথমে বাংলাদেশের যোগাযোগ মন্ত্রী এবং পরে তথ্য ও যোগাযোগ প্রযুক্তি মন্ত্রী হিসেবে দায়িত্ব পালন করেছেন।
তিনি বাংলাদেশ আওয়ামী লীগের হয়ে মাদারীপুর-৩ আসনে মোট চার মেয়াদে সংসদ সদস্য ছিলেন।
সৈয়দ আবুল হোসেন ১৯৫১ সালের ১ অক্টোবর মাদারীপুরের ডাসার গ্রামে জন্মগ্রহণ করেন। তার পিতার নাম সৈয়দ আতাহার আলী এবং মাতার নাম সৈয়দা সুফিয়া আলী।
তিনি ঢাকা বিশ্ববিদ্যালয়ের ব্যবস্থাপনা বিভাগ থেকে ১৯৭২ সালে স্নাতক এবং ১৯৭৮ সালে স্নাতকোত্তর ডিগ্রি অর্জন করেন।
আবুল হোসেন ১৯৭৯ সালের সেপ্টেম্বরে সিরাজগঞ্জের এনায়েতপুরের দরবার শরিফের পীর খাজা কামাল উদ্দিনের মেয়ে খাজা নার্গিস হোসেনকে বিয়ে করেন। এই দম্পতীর দুই মেয়ে সৈয়দা রুবাইয়াত হোসেন ও সৈয়দা ইফফাত হোসেন।
সৈয়দ আবুল হোসেন পড়াশোনা শেষ করার পর সরকারী চাকরিতে যোগদান করেন এবং পরবর্তীকালে ব্যবসায় শুরু করেন। তিনি ১৯৭৫ সালে সাহকো ইন্টারন্যাশনাল লিমিটেড এবং সাহকো এনজিও প্রতিষ্ঠা করেছিলেন। তিনি এশিয়ার বোয়াও ফোরামের প্রতিষ্ঠাতা সদস্য ছিলেন, যা ২০০১ সালে চিনের হাইনান প্রদেশে প্রতিষ্ঠা করা হয়েছিল।
সৈয়দ আবুল হোসেন বাংলাদেশ আওয়ামী লীগের আন্তর্জাতিক বিষয়ক সম্পাদক ছিলেন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে মাদারীপুর-৩ থেকে প্রথম বার সংসদ সদস্য নির্বাচিত হন।
তিনি ১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে মাদারীপুর-৩ থেকে পরপর আরও ৩বার সংসদ সদস্য নির্বাচিত হন।
তিনি শেখ হাসিনার প্রথম মন্ত্রিসভায় ২৫ জুন ১৯৯৬ থেকে ১৬ আগস্ট ১৯৯৭ পর্যন্ত স্থানীয় সরকার, পল্লী উন্নয়ন ও সমবায় প্রতিমন্ত্রী হিসেবে দায়িত্ব পালন করেন।
শেখ হাসিনার দ্বিতীয় মন্ত্রিসভায় তিনি ৬ জানুয়ারি ২০০৯ থেকে ৫ ডিসেম্বর ২০১১ পর্যন্ত বাংলাদেশের যোগাযোগ মন্ত্রী হিসেবে দায়িত্ব পালন করে পরে ৫ ডিসেম্বর ২০১১ থেকে ২৩ জুলাই ২০১২ পর্যন্ত তথ্য ও যোগাযোগ প্রযুক্তি মন্ত্রী হিসেবে দায়িত্ব পালন করেছেন।
২০১২ সালে বিশ্বব্যাংক অভিযোগ করেছিল যে পদ্মা সেতু গ্রাফট কেলেঙ্কারিতে সৈয়দ আবুল হোসেন একজন ষড়যন্ত্রকারী হিসাবে অভিযুক্ত ছিলেন। তিনি বাংলাদেশের যোগাযোগমন্ত্রী হিসাবে নিজের অবস্থানের অপব্যবহার করেছেন বলে অভিযোগ অস্বীকার করেছেন। ২৩ শে জুলাই ২০১২ তিনি মন্ত্রী পদ থেকে পদত্যাগ করেন। ২০১৪ সালে বাংলাদেশি আদালত এবং দুর্নীতি দমন কমিশন তাকে খালাস দিয়েছিল। 
বিচারক আয়ান নর্ডহিমারের সন্ধানে রয়্যাল কানাডিয়ান মাউন্টেড পুলিশদের তাদের প্রাথমিক ওয়্যারট্যাপটি ন্যায়সঙ্গত করার পক্ষে পর্যাপ্ত প্রমাণ নেই বলে যদিও কানাডার নিম্ন আদালত হুসেনকে ইতোমধ্যে খালাস দিয়েছিল বলে ২০১৩ সালে কানাডার মামলাটি বাতিল করা হয়েছিল। 
সৈয়দ আবুল হোসেন ২৫ অক্টোবর ২০২৩ মঙ্গলবার দিবাগত রাত দুইটার দিকে ইউনাইটেড হাসপাতালে মৃত্যুবরণ করেন। সিরাজগঞ্জের এনায়েতপুরের দরবার শরিফের কবরস্থানে তাকে দাফন করা হয়।
সুহাস জোশী

সুহাসিনী জোশী (তাঁর পর্দার নাম সুহাস জোশী নামে অধিক পরিচিত) হলেন একজন মারাঠি মঞ্চ, চলচ্চিত্র এবং টেলিভিশন অভিনেত্রী। তাঁকে বেশ কয়েকটি হিন্দি চলচ্চিত্রে অভিনয় করতে দেখা গিয়েছে।
কলেজের সময় থেকেই জোশী অভিনয় দিকে আকৃষ্ট হয়েছিলেন; তখন তিনি বেশ কয়েকটি নাটকে অভিনয় করেছিলেন। নিজের আগ্রহের কথা বিবেচনা করে তিনি দিল্লির ন্যাশনাল স্কুল অফ ড্রামা থেকে অভিনয় করার জন্য তিন বছরের ডিপ্লোমা কোর্স করেছিলেন; যেখানে প্রখ্যাত মঞ্চ নাটক পরিচালক ইব্রাহিম আলকাজি তাঁকে প্রশিক্ষণ দিয়েছিলেন।
জোশী ১৯৭২ সালে মারাঠি টেলিভিশন নাটক "ব্যারিস্টার"-এ অভিনয়ের মধ্য দিয়ে টেলিভিশন জগতে তাঁর জীবন শুরু করেছিলেন। বিজয়া মেহতা দ্বারা পরিচালিত এই নাটকটি জয়ন্ত দালভির পূর্ব প্রকাশিত উপন্যাস "আন্ধারাচ্যাপরম্ব্যা" অবলম্বনে নির্মিত। জোশী এই নাটকে রাধার চরিত্রে অভিনয় করেছিলেন; যেখানে ব্যারিস্টারের প্রধান চরিত্রে অভিনয় করেছিলেন বিক্রম গোখলে। পরবর্তীতে, জোশী বেশ কয়েকটি টেলিভিশন নাটকে অভিনয় করেছেন। তাঁর উল্লেখযোগ্য নাটকগুলোর মধ্যে রয়েছে সাঁই পরঞ্জপের "সাক্ষে শেজারি" এবং বিজয় তেন্ডুলকরের "কন্যাদান"। "কন্যাদানে" তিনি প্রবীণ অভিনেতা ড. শ্রীরাম লাগুর বিপরীতে অভিনয় করার সুযোগ পেয়েছিলেন। এই নাটকটি ইন্ডিয়ান ন্যাশনাল থিয়েটার সংগঠনের মারাঠি ইউনিট প্রযোজনা করেছিল। এই নাটকটিতে সদাশিব অম্রপুরকর অভিনয় করার পাশাপাশি এটি পরিচালনাও করেছেন; এই নাটকটি ২০০-এরও বেশি মঞ্চে প্রদর্শন করা হয়েছে। পরবর্তীতে, জোশী "অগ্নিপাঙ্খা", "নাটকসম্রাট" এবং "একাচ পিয়ালা-"এর মতো বিভিন্ন নাটকে অভিনয় করেছেন।
জোশী শ্রদ্ধেয় নারায়ণ ওমান তিলকের স্ত্রী লক্ষ্মীবাই তিলকের আত্মজীবনী অবলম্বনে "স্মৃতি চিত্র" নাটকটিতে কাজ করেছিলেন। লক্ষ্মীবাই একজন হিন্দু-ব্রাহ্মণ মহিলা ছিলেন। তিনি তারপরে স্বামীকে অনুসরণ করে খ্রিস্টধর্ম গ্রহণ করে ছিলেন। এই নাটকটিতে সেই তাঁর সেই যাত্রাপথের বর্ণনা করা হয়েছে। এই আত্মজীবনীটি মারাঠি সাহিত্যের অন্যতম সেরা নিদর্শন হিসাবে বিবেচিত হয় এবং এটি "আই ফলো আফটার" নামে ইংরেজিতে অনুবাদ করা হয়েছে। জোশী নাট্যাভিনেত্রী হওয়ায় ৩-৪ টি ভিন্ন কণ্ঠস্বর করতে পারেন, যার মধ্যে পুরুষকন্ঠও আছে। এর মাধ্যমে বিভিন্ন নাটকের বেশ কয়েকটি চরিত্রে তিনি কণ্ঠ দান করেছেন। তাঁর আগে কুসুমতাই এই চরিত্রটিতে অভিনয় করতেন।
জোশী বলিউডের বেশ কয়েকটি চলচ্চিত্রে কাজ করেছেন। তার মধ্যে "তেজাব" (১৯৮৮), "চাঁদনী" (১৯৮৯) এবং "জোশ" (২০০০)- এর মতো বাণিজ্যিকভাবে সফল চলচ্চিত্র উল্লেখযোগ্য। তিনি "তু তিথে মী" (১৯৯৮) এবং "সতচ্য আট ঘড়াত" (২০০৪)-এর মতো মারাঠি চলচ্চিত্রে অভিনয় করেছেন। "তু তিথে মী"-তে তাঁর অভিনয়ের জন্য তিনি বেশ কয়েকটি পুরস্কার লাভ করার পাশাপাশি ব্যাপক প্রশংসা পেয়েছেন। স্মিতা তলওয়াকর প্রযোজিত এবং সঞ্জয় সুরকার পরিচালিত এই চলচ্চিত্রটি ৪৬তম মারাঠি জাতীয় চলচ্চিত্র পুরস্কারে "সেরা মারাঠি ফিচার চলচ্চিত্র" হিসাবে বিবেচিত হয়েছিল।
তাঁর দীর্ঘ মঞ্চ নাটক এবং চলচ্চিত্রের জীবন ছাড়াও জোশীকে মারাঠি টেলিভিশনের পাশাপাশি হিন্দি টেলিভিশন অনুষ্ঠানেও দেখা গিয়েছিল। ২০১২ সালে, তিনি হিন্দি টেলিভিশন অনুষ্ঠান "খামোশিয়াঁ"-তে অভিনয় করেছেন; যেটি স্টার প্লাসে প্রচার করা হয়েছিল।